যোৱা ২৪ ফেব্ৰুৱাৰীৰ পৰা ৰাছিয়াই ইউক্ৰেইনত আক্ৰমণ চলাই দেশখনৰ বহুকেইখন চহৰ দখল কৰিছে। কিন্তু ইউক্ৰেইনত আক্ৰমণৰ বিৰুদ্ধে ৰাছিয়াত যুদ্ধবিৰোধী প্ৰতিবাদ চলিছে।
ৰাছিয়াৰ প্ৰশাসনে বিভিন্ন নিষেধাজ্ঞা জাৰি কৰিলেও দেশখনত প্ৰতিবাদৰ কাৰ্যসূচী অব্যাহত আছে।
দেওবাৰে যুদ্ধবিৰোধী প্ৰতিবাদী কাৰ্যসূচী ৰূপায়ন কৰি ৪হাজাৰ ৩০০লোকক আটক কৰা হয়। ইয়াৰ ভিতৰত অকল মস্কোৰ পৰাই ১হাজাৰ ৭০০ প্ৰতিবাদকাৰীক আটক কৰা হৈছে।
মানৱাধিকাৰ সংস্থা ওভিডি-ইনফোৱে জানিবলৈ দিয়া মতে মুঠ ৫৩খন চহৰৰ পৰা প্ৰতিবাদকাৰীসকলক আটক কৰা হৈছে। আক্ৰমণ আৰম্ভ হোৱাৰ পৰা এঘাৰ দিনলৈকে মুঠ ১০হাজাৰতকৈয়ো অধিক প্ৰতিবাদকাৰীক ৰাছিয়াৰ প্ৰশাসনে আটক কৰিছে।
ইউক্ৰেইনত ৰাছিয়াৰ আগ্ৰাসন আৰম্ভ হোৱাৰ পিছত কাৰাগাৰৰ পৰা বিৰোধী নেতা এলেক্সি নাভালনিয়ে জনসাধাৰণক যুদ্ধৰ বিৰুদ্ধে প্ৰতিবাদী কাৰ্যসূচী গ্ৰহণ কৰিবলৈ আহ্বান জনায়।
আনহাতে, ৰাষ্ট্ৰসংঘৰ শৰণাৰ্থী বিষয়ক সংস্থা ইউএনএইচচিআৰ-য়ে জানিবলৈ দিছে যে এই যুদ্ধৰ ফলত ইউক্ৰেইনৰ ১৫লাখতকৈয়ো অধিক লোক গৃহহীন হৈছে।
বিশ্বকাপত অংশগ্ৰহণ কৰা দেশৰ ফুটবলাৰসকলৰ পৰিয়ালক ভাবুকি দিছে ইৰানে!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
